pythainlp/thai-wiki-dataset-v3 huggingface dataset:
กอด (ภาพยนตร์)

กอด (Handle Me With Care) เป็นภาพยนตร์ไทยที่ออกฉายในปี พ.ศ. 2551 แนวความรัก-การเดินทาง ผลงานกำกับเรื่องที่สามของคงเดช จาตุรันต์รัศมี นำแสดงโดย เกียรติกมล ล่าทา (ตุ้ย AF3) และศุภักษร ไชยมงคล (กระแต) จากพลอตเรื่องและบทภาพยนตร์ที่เขียนโดย คงเดช ทำรายได้รวมที่ 10 ล้านบาท
== เรื่องย่อ ==
ขวาน (ตุ้ย) อาศัยอยู่สองคนกับแม่ที่อำเภอเล็กๆ แห่งหนึ่งในจังหวัดลำปาง เขามีแขนข้างซ้ายสองข้าง ที่ใช้งานได้ปกติ ตั้งแต่เด็กมา แม่พร่ำสอนว่าเขาเป็นคนพิเศษกว่าใคร เขาจึงเติบโตมาโดยไม่รู้สึกว่าตัวเองมีปมด้อยผิดมนุษย์มนา ทั้งที่ในความเป็นจริงแล้ว แม่ก็พยายามจะให้หมอผ่าแขนข้างที่เกินออกไป แต่ทำไม่ได้ เพราะเส้นเลือดใหญ่ที่แขนต่อตรงกับหัวใจ จะเป็นอันตรายมากเมื่อทำการผ่าตัด
เมื่อแม่ตาย ขวานก็รู้ความจริงว่าตัวเองเป็นคนประหลาดของหมู่บ้าน ใครๆ ก็เรียกว่า ไอ้สามแขน ถูกแฟนที่คบกันมานานบอกเลิก ขวานตัดสินใจเดินทางไปกรุงเทพ เพื่อผ่าตัดความ “พิเศษ” ออก ระหว่างทาง ขวานได้ช่วยเหลือ นา (กระแต) จากการถูกลวนลาม นาเป็นสาวชาวบ้านที่กำลังเดินทางไปตามหาสามีที่กรุงเทพ ทั้งสองจึงร่วมเดินทางไปด้วยกัน
ด้วยความสนิทสนมที่เกิดขึ้นระหว่างการเดินทางร่วมกันของคนทั้งสอง ขวานรู้สึกเหมือนเป็นคนพิเศษขึ้นมาอีกครั้ง ครั้งนี้เป็นความรู้สึกพิเศษที่เกิดขึ้นมาจากหัวใจ
== เพลงประกอบภาพยนตร์ ==
กอด ขับร้องโดย อัญชลี จงคดีกิจ, คำร้อง/ทำนอง : กมลศักดิ์ สุนทานนท์ / ปิติ ลิ้มเจริญ
จับมือฉัน ขับร้องโดย สี่เต่าเธอ
ฟังเพลง กอด 
== อ้างอิง ==
== แหล่งข้อมูลอื่น ==
เว็บไซต์ทางการของภาพยนตร์ กอด 
กอด จาก thaicinema.org
ผกก. คงเดช ข้ามค่ายไป "กอด" GTH แล้วจ้า 
ทีเซอร์ กอด
มิวสิกวิดีโอ และตัวอย่างภาพยนตร์
เว็บไซต์แฟนคลับ ตุ้ย-เกียรติกมล ล่าทา 
เว็บไซต์แฟนคลับ กระแต-ศุภักษร ไชยมงคล
ภาพยนตร์ไทย
ภาพยนตร์ที่ออกฉายในปี พ.ศ. 2551
ภาพยนตร์ที่กำกับโดย คงเดช จาตุรันต์รัศมี
ภาพยนตร์โดยจีทีเอช
ภาพยนตร์ที่มีฉากในจังหวัดลำปาง
มินดา นิตยวรรธนะ

มินดา นิตยวรรธนะ (ชื่อเล่น: ปู; ชื่อเดิม: ศรินทรา) เป็นอดีตผู้ประกาศข่าวของ ครอบครัวข่าว 3 สังกัดไทยทีวีสีช่อง 3, อดีตผู้ประกาศข่าว สังกัดมีเดียออฟมีเดียส์ ทางช่อง 7 สี และอดีตผู้ประกาศข่าว สำนักข่าวไทย ทางโมเดิร์นไนน์ทีวี
== ประวัติ ==
มินดา เกิดเมื่อวันที่ 19 มกราคม พ.ศ. 2523 ที่จังหวัดนนทบุรี เป็นธิดาคนโต ในจำนวนพี่น้อง 2 คน โดยมีน้องชาย 1 คน เธอจบการศึกษาชั้นอนุบาลถึงประถมศึกษา จากโรงเรียนเล็กโกเมศอนุสรณ์ จังหวัดนนทบุรี, ระดับมัธยมศึกษาจากโรงเรียนสวนกุหลาบวิทยาลัย นนทบุรี จากนั้นเข้ารับพระราชทานปริญญาอักษรศาสตร์บัณฑิต (ภาษาอังกฤษ) และปริญญาโท นิเทศศาสตร์มหาบัณฑิต (การประชาสัมพันธ์) จากจุฬาลงกรณ์มหาวิทยาลัย
=== การทำงาน ===
มินดาเริ่มงานครั้งแรก โดยเข้าเป็นพนักงานต้อนรับบนเครื่องบิน ของบริษัท การบินไทย จำกัด (มหาชน) ต่อมาย้ายไปเป็นผู้ประกาศข่าว สังกัดสำนักข่าวไทย ในยุคที่ช่อง 9 อ.ส.ม.ท. เพิ่งเปลี่ยนชื่อเป็นโมเดิร์นไนน์ทีวี และยังเป็นโปรดิวเซอร์ ให้กับรายการ "ไฮไลต์ไทยแลนด์" จากนั้นเธอย้ายไปสังกัด บริษัท มีเดียออฟมีเดียส์ จำกัด (มหาชน) โดยเป็นผู้ดำเนินรายการข่าว "เช้านี้ที่หมอชิต" และ "เจาะเกาะติด" ทางสถานีโทรทัศน์สีกองทัพบกช่อง 7 และในที่สุด ก็ย้ายเข้าสู่ครอบครัวข่าว 3 โดยเป็นผู้ดำเนินรายการแรกคือ "ตู้ ป.ณ.ข่าว 3" คู่กับกฤต เจนพานิชการ
ต่อมาฝ่ายข่าวไทยทีวีสีช่อง 3 มอบหมายให้มินดา ย้ายเข้าเป็นผู้ประกาศข่าวหลักของ "เที่ยงวันทันเหตุการณ์" จากนั้น เธอเข้าเป็นพิธีกรข่าวในช่วง "แตกประเด็น" ในรายการเรื่องเด่นเย็นนี้ อยู่ระยะหนึ่ง และเป็นผู้จัดรายการ ทางวิทยุครอบครัวข่าว สถานีวิทยุกระจายเสียงเสียงจากทหารเรือ เอฟเอ็ม 106.0 เมกะเฮิร์ตซ์ด้วย ทั้งนี้ เมื่อไทยทีวีสีช่อง 3 เริ่มออกอากาศช่องโทรทัศน์ภาคพื้นดินระบบดิจิทัล ฝ่ายข่าวไทยทีวีสีช่อง 3 ก็ย้ายให้เธอเข้าเป็นพิธีกรข่าวหลัก คู่กับเจก รัตนตั้งตระกูล ในรายการคนเฝ้าข่าว ทางช่อง 3 เอสดี / เป็นข่าวเช้านี้ ช่อง 13 ช่วง เก็บตก และรายการผู้หญิงถึงผู้หญิง ทางช่อง 3 แฟมิลี
== ผลงานการแสดง ==
ละคร สุดดวงใจ (ช่อง 3) รับบท มณีเนตร (พ.ศ. 2544)
== ผลงานข่าว ==
พ.ศ. 2545 - พ.ศ. 2552 : ผู้ประกาศข่าวทางช่อง 9 เอ็มคอตเอชดี ในนามสำนักข่าวไทย
พ.ศ. 2552 - พ.ศ. 2553 : เจาะเกาะติด ทางช่อง 7HD
พ.ศ. 2552 - พ.ศ. 2553 : เช้านี้...ที่หมอชิต ทางช่อง 7HD
พ.ศ. 2553 - พ.ศ. 2557 : ผู้ประกาศข่าวรายการ เที่ยงวันทันเหตุการณ์ทางช่อง 3 เอชดี
กันยายน พ.ศ. 2553 - พฤษภาคม พ.ศ. 2557 : ผู้ประกาศข่าวรายการ ตู้ ป.ณ. ข่าว 3 ทางช่อง 3 เอชดี
พ.ศ. 2560 - กันยายน พ.ศ. 2562 : ผู้ประกาศข่าวรายการ คนเฝ้าข่าว ทางช่อง 3 เอสดี
พฤษภาคม 2557 - 30 กันยายน พ.ศ. 2562 พิธีกรรายการ ผู้หญิงถึงผู้หญิง ทางช่อง 3 แฟมิลี่
บุคคลจากจังหวัดนนทบุรี
บุคคลจากโรงเรียนสวนกุหลาบวิทยาลัย นนทบุรี
พนักงานรัฐวิสาหกิจชาวไทย
พิธีกรชาวไทย
นักจัดรายการวิทยุ
ผู้ประกาศข่าวช่อง 9-โมเดิร์นไนน์ทีวี
ผู้ประกาศข่าวช่อง 7
ผู้ประกาศข่าวช่อง 3
เจิ้ง

เจิ้ง (t=鄭|s=郑|p=Zhèng|w=Cheng4, ) หรือ แต้ ตามภาษาแต้จิ๋วและฮกเกี้ยน เป็นนามสกุลหนึ่งของชาวจีน และเป็นสกุลเดียวกับประเทศที่รับวัฒนธรรมจีนโดยออกเสียงตามสำเนียงของตน ในภาษาเวียดนามว่า จิ่ญ (Trịnh; จื๋อโนม: 鄭) ภาษาเกาหลีว่า ช็อง  และภาษาญี่ปุ่นว่า เท 
ในประเทศจีน ได้มีการจัดอันดับนามสกุลที่มีผู้ใช้มากที่สุด 100 อันดับ ผลสำรวจพบว่ามีผู้ใช้นามสกุล เจิ้ง เป็นอันดับที่ 21 หรือคิดเป็นร้อยละ 10 ของประชากร โดยในยุคราชวงศ์ถัง คนในตระกูลเจิ้งส่วนใหญ่มีฐานะดีและทรงอิทธิพล
ในฮ่องกงและไต้หวัน นามสกุลดังกล่าวได้สะกดด้วยอักษรโรมันเป็น Cheng หรือ Tcheng ในฮ่องกงบ้างสะกดว่า Chang ในมาเลเซียสะกดว่า Cheang หรือ Teh ในสิงคโปร์สะกดว่า Tay และในอินโดนีเซียสะกดว่า The
ส่วนในประเทศไทยสันนิษฐานว่ามีมาตั้งแต่สมัยกรุงศรีอยุธยา เมื่อครั้งที่ชาวจีนที่ใช้นามสกุลเจิ้งหรือนามสกุลแต้ได้มาตั้งรกรากและมีครอบครัวในเมืองไทย โดยหนึ่งในนั้นคือ สมเด็จพระเจ้ากรุงธนบุรี ซึ่งพระราชสกุลเดิมคือแซ่แต้สืบแต่บิดา แต่ในปัจจุบันลูกหลานของผู้ใช้นามสกุลแต้ ส่วนมากได้เปลี่ยนเป็นนามสกุลให้เป็นไทย แต่จะขึ้นต้นด้วย เต และ เตชะ ตัวอย่างนามสกุลที่มีชื่อเสียงในประเทศไทย เช่น เตชะไพบูลย์ เตชะรัตนประเสริฐ เตชะมนตรีกุล และอื่น ๆ ยังเป็นนามสกุลที่มีคนใช้มากที่สุดเป็นอันดับ 8 ของประเทศไทย 25,922 คน
== อ้างอิง ==
นามสกุลจีน
สกุล ศรีพรหม

สกุล ศรีพรหม อดีตรัฐมนตรีช่วยว่าการกระทรวงศึกษาธิการ ในรัฐบาลของพลเอกชาติชาย ชุณหะวัณ
== ประวัติ ==
นายสกุล  ศรีพรหม เกิดเมื่อวันที่ 28  เมษายน พ.ศ. 2475 ณ บ้านเลขที่ 242-243 ตรอกกงสุลฝรั่งเศส(ตรอกวัดแจ้งใน)  ตรงข้างวัดแจ้งใน  อำเภอเมือง  จังหวัดนครราชสีมา จบชั้นมัธยมศึกษาจาก  โรงเรียนราชสีมาวิทยาลัย  สำเร็จการศึกษาชั้นประโยคเตรียมอุดมศึกษา ในปี พ.ศ. 2492 จากนั้นได้รับประกาศนียบัตรครูพิเศษมัธยม, ประกาศนียบัตรวิชาสถิติ จาก สมาคมคณิตศาสตร์ จุฬาลงกรณ์มหาวิทยาลัย, ปริญญาตรีทางกฎหมาย  นิติศาสตร์บัณฑิต มหาวิทยาลัยธรรมศาสตร์
เริ่มเป็นครูตั้งแต่ปี พ.ศ. 2495 ณ โรงเรียนสหวิทยา (ปัจจุบันคือรวมมิตรวิทยาและโรงเรียนศิริวิทยากร) จนถึงปี พ.ศ. 2511 ได้เป็นสมาชิกสภาเทศบาลเมืองนครราชสีมา  และ ได้รับแต่งตั้งเป็นเทศมนตรีเทศบาลเมืองนครราชสีมา พ.ศ. 2516-พ.ศ. 2522 เป็นผู้พิพากษาสมทบ ศาลคดีเด็กและเยาวชนจังหวัดนครราชสีมา ในช่วง พ.ศ. 2522 - 2531 ได้ลงสมัครรับเลือกตั้งเป็น สมาชิกสภาผู้แทนราษฎรจังหวัดนครราชสีมา และได้รับเลือกตั้งติดต่อกัน 4 สมัย
เคยได้รับตำแหน่งทางการเมือง อาทิ เป็นผู้ช่วยเลขานุการรองประธานสภาผู้แทนราษฎร  เป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี รองเลขาธิการพรรคชาติไทย จากนั้นในปี พ.ศ. 2529 ได้รับแต่งตั้งให้ดำรงตำแหน่งประจำสำนักเลขาธิการนายกรัฐมนตรี และ พ.ศ. 2531 ได้รับแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ (คณะรัฐมนตรีคณะที่ 45 ของไทย , คณะรัฐมนตรีคณะที่ 46 ของไทย) และพ้นจากตำแหน่งรัฐมนตรช่วยว่าการกระทรวงศึกษาธิการ เมื่อวันที่  23 กุมภาพันธ์ พ.ศ. 2534 เนื่องจาก การ รัฐประหาร โดยคณะรักษาความสงบเรียบร้อยแห่งชาติ (รสช.)
อาจารย์สกุล  ศรีพรหม ถึงแก่อนิจกรรม เมื่อวันอาทิตย์ที่ 2 พฤษภาคม พ.ศ. 2547  สิริอายุ 72 ปี
== ประวัติครอบครัว ==
อาจารย์สกุล ศรีพรหม สมรส กับ นางเกสร   ศรีพรหม (ชื่อเดิม ลมุล) เมื่อวันที่ 5 พฤศจิกายน พ.ศ. 2497 มีบุตรธิดา รวม 9 คน คือ
นายดุลยรัตน์   ศรีพรหม
นางพรพัชรี  สำนักโนน
นางศรีธิดา  ขจรปรีดานนท์
นางสาวรวีวรรณ   ศรีพรหม
นายเจษฎา   ศรีพรหม
นางสาวนาริสา   ศรีพรหม
นางสาวภัทรา   ศรีพรหม
นางสาวเขตศิริ   ศรีพรหม
นายอภิรัตน์ ศรีพรหม
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองนครราชสีมา
ครูชาวไทย
นักการเมืองไทย
สมาชิกสภาผู้แทนราษฎรจังหวัดนครราชสีมา
พรรคชาติไทย
พรรคชาติพัฒนา (พ.ศ. 2535)
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
อัลมาซัน

อัลมาซัน (Almazán) เป็นเขตเทศบาลในจังหวัดโซเรีย แคว้นกัสติยาและเลออน ประเทศสเปน ตามผลสำรวจสำมะโนประชากร ปี 2547 อัลมาซันมีประชากร 5,755 คน
เมืองในแคว้นกัสติยาและเลออน
การประชุมลับของพรรคการเมือง

การประชุมลับของพรรคการเมือง (caucus) หมายถึงการรวมตัวของผู้สนับสนุนของพรรคการเมืองหรือกลุ่มความเคลื่อนไหว ความหมายแตกต่างกันได้ตามประเทศ
== การประชุมลับของพรรคการเมืองในสหรัฐอเมริกา ==
การประชุมลับของพรรคการเมืองในสหรัฐอเมริกามีหลายความหมายเช่นกัน ความหมายหลักคือการรวมตัวผู้สนับสนุนผู้สมัครรับเลือกเป็นประธานาธิบดี และหลากหลายกันไปตามแต่ละรัฐ ตัวอย่างเช่นในรัฐไอโอวา การประชุมลับของพรรคการเมืองจะเป็นการรวมตัวประชาชนผู้สนับสนุนและจะมีน้ำหนักต่อการเลือกตั้งจริงทั่วประเทศ ในอดีตในประวัติการเมืองของสหรัฐอเมริกา การประชุมลับของพรรคการเมืองเป็นการประชุมของสมาชิกพรรคเพื่อร่วมหาผู้ที่เป็นตัวแทนเป็นประธานาธิบดี
== แหล่งข้อมูลอื่น ==
อภิบายขั้นตอนการประชุมลับของพรรคการเมืองในไอโอวา
ศึกชิงเก้าอี้ ปธน.สหรัฐฯ ปี 2008  
การเมือง
กีฬาวอลเลย์บอลในโอลิมปิกฤดูร้อน

กีฬาวอลเลย์บอล (Volleyball) ในกีฬาโอลิมปิกนั้น องค์กรที่ควบคุมดูแลการแข่งขันคือ สหพันธ์วอลเลย์บอลนานาชาติ (Federation Internationale De Volleyball - FIVB)
ในปี 1949 คณะกรรมการโอลิมปิกสากล (International Olympic Committee-IOC) ได้ประกาศรับรองกีฬาชนิดนี้ แต่ยังอยู่ในฐานะกีฬาที่ไม่ได้มีการแข่งขันในกีฬาโอลิมปิก และในปีเดียวกันนั้นเองก็ได้มีการจัดการแข่งขันวอลเลย์บอลชายชิงแชมป์โลกขึ้นเป็นครั้งแรก ส่วนประเภทหญิงนั้นเกิดขึ้นอีก 3 ปีต่อมา และโซเวียตก็ครองความเป็นจ้าว
ในปี 1964 วอลเลย์บอลได้รับการบรรจุในโอลิมปิกเป็นครั้งแรก ญี่ปุ่นซึ่งญี่ปุ่นเป็นเจ้าภาพ และปีแรกนั้น โซเวียตได้เหรียญทองประเภทหญิง ทั้งโซเวียตและญี่ปุ่นก็ครองดับอันดับต้นๆมาตลอดจนถึงทศวรรษที่ 80 อเมริกาเริ่มทวงความเป็นจ้าวกลับคืนมาด้วยการคว้าเหรียญทองวอลเลย์บอลประเภทชายในโอลิมปิก 2 สมัยติดต่อกัน ในปี 1984 ที่ลอสแอนเจลิส และในปี 1988 ที่โซล
ส่วนวอลเลย์บอลชายหาดมีการแข่งขันครั้งแรกในโอลิมปิก ที่แอตแลนตา สหรัฐอเมริกา ในปี 1996
== ผลการแข่งขัน ==
=== ประเภททีมชาย ===
===ประเภททีมหญิง===
== ตารางสรุปเหรียญรางวัล ==
=== รวมทั้งหมด ===
=== ตารางเหรียญทีมชาย ===
=== ตารางเหรียญทีมหญิง ===
== ผู้เล่นทรงคุณค่า ==
=== ประเภททีมชาย ===
1984 – 
1988 – 
1992 – 
1996 – 
2000 – 
2004 – 
2008 – 
2012 – 
2016 – 
2020 – 
=== ประเภททีมหญิง ===
1984 – 
1988 –  เซซีเลีย ไตย์ 
1992 – 
1996 – 
2000 – 
2004 – 
2008 –  เปาลา ปิกีนู 
2012 – 
2016 –  จู ถิง
2020 – 
== หมายเหตุ ==
== อ้างอิง ==
== แหล่งข้อมูลอื่น ==
Fédération Internationale de Volleyball – official website
Olympic Volleyball History– Comprehensive results for all tournaments.
International Olympic Committee – official website
 
ชนิดกีฬาในโอลิมปิกฤดูร้อน
วอลเลย์บอล
กีฬายกน้ำหนักในโอลิมปิกฤดูร้อน

กีฬายกน้ำหนัก (Weightlifting) มีการแข่งขันในโอลิมปิกสมัยใหม่ครั้งแรกในปี 1896 ที่กรุงเอเธนส์ ซึ่งครั้งนั้นยังไม่มีการแบ่งรุ่นตามน้ำหนัก ใครยกน้ำหนักได้มากที่สุดเป็นผู้ชนะโดยไม่ต้องคำนึงถึงรูปร่างและขนาดของนักกีฬา
กีฬายกน้ำหนักกลายเป็นกีฬาหลักที่ถูกบรรจุเป็นประจำในโอลิมปิกตั้งแต่ปี 1920 ที่เบลเยี่ยม จนในปี 1932 จึงเริ่มมีการแบ่งรุ่นน้ำหนัก และในปี 2000 ที่ซิดนีย์ มีการแข่งขันยกน้ำหนักประเภทหญิงเป็นครั้งแรก
กรีซยังถือว่าเป็นประเทศที่มีนักยกน้ำหนักอยู่ในระดับแถวหน้าของโลก ส่วนในประเภทหญิงทุกรุ่นดูจะเป็นของนักยกน้ำหนักจากจีนที่ครองความเป็นจ้าว
สำหรับในการโอลิมปิก ณ กรุงปักกิ่ง หรือปักกิ่งเกมส์ ผู้ชนะเหรียญทองในรุ่นน้ำหนัก 53 กิโลกรัม หญิง คือ ประภาวดี เจริญรัตนธารากุล โดยชนะไปด้วยคะแนนรวม 221 กิโลกรัม ทั้งยังทำลายสถิติโอลิมปิกในท่าคลีนแอนด์เจิร์ก คือ 126 กิโลกรัม
== สรุปผล ==
{|
|
{|class=wikitable
|-
!width=50|ครั้งที่
!width=50|ปี ค.ศ.
!width=50|จำนวนรายการ
!width=200|ทีมที่ผลงานดีที่สุด
|-
| align=center|1 || align=center|1896 || align=center|2 || 
|-
| align=center|2 || colspan=4 bgcolor=silver|
|-
| align=center|3 || align=center|1904 || align=center|2 || 
|-
| align=center|4 || colspan=4 bgcolor=silver|
|-
| align=center|5 || colspan=4 bgcolor=silver|
|-
| align=center|6 || colspan=4 bgcolor=pink|
|-
| align=center|7 || align=center|1920 || align=center|5 || 
|-
| align=center|8 || align=center|1924 || align=center|5 || 
|-
| align=center|9 || align=center|1928 || align=center|5 || 
|-
| align=center|10 || align=center|1932 || align=center|5 || 
|-
| align=center|11 || align=center|1936 || align=center|5 || 
|-
| align=center|12 || colspan=4 bgcolor=pink|
|-
| align=center|13 || colspan=4 bgcolor=pink|
|-
| align=center|14 || align=center|1948 || align=center|6 || 
|-
| align=center|15 || align=center|1952 || align=center|7 || 
|-
| align=center|16 || align=center|1956 || align=center|7 || 
|}
|valign=top|
{|class=wikitable
|-
!width=50|ครั้งที่
!width=50|ปี ค.ศ.
!width=50|จำนวนรายการ
!width=200|ทีมที่ผลงานดีที่สุด
|-
| align=center|17 || align=center|1960 || align=center|7 || 
|-
| align=center|18 || align=center|1964 || align=center|7 || 
|-
| align=center|19 || align=center|1968 || align=center|7 || 
|-
| align=center|20 || align=center|1972 || align=center|9 || 
|-
| align=center|21 || align=center|1976 || align=center|9 || 
|-
| align=center|22 || align=center|1980 || align=center|10 || 
|-
| align=center|23 || align=center|1984 || align=center|10 || 
|-
| align=center|24 || align=center|1988 || align=center|10 || 
|-
| align=center|25 || align=center|1992 || align=center|10 || 
|-
| align=center|26 || align=center|1996 || align=center|10 || 
|-
| align=center|27 || align=center|2000 || align=center|15 || 
|-
| align=center|28 || align=center|2004 || align=center|15 || 
|-
| align=center|29 || align=center|2008 || align=center|15 || 
|-
| align=center|30 || align=center|2012 || align=center|15 || 
|-
| align=center|31 || align=center|2016 || align=center|15 || 
|-
| align=center|32 || align=center|2020 || align=center|14 || 
|}
|}
== อ้างอิง ==
== แหล่งข้อมูลอื่น ==
ยกน้ำหนัก
กีฬายิมนาสติกในโอลิมปิกฤดูร้อน

กีฬายิมนาสติกในโอลิมปิก (Gymnastics) มีการแข่งขันมาตั้งแต่สมัยกรีกโบราณ และถูกงดไปในปี 339 ก่อนคริสตกาล พอกีฬาโอลิมปิกสมัยใหม่กลับมาในปี 1896 ยิมนาสติกก็เข้าสู่โอลิมปิกด้วยซึ่งเป็นประเภทอาร์ทิสทิค ยิมนาสติก
โดยยิมนาสติกที่แข่งขันในโอลิมปิกมี 3 ประเภท คือ อาร์ทิสติก ยิมนาสติก (Artistic Gymnastics) หรือยิมนาสติกสากล เป็นประเภทที่ใช้อุปกรณ์ เช่น ม้ากระโดด ม้าหู บาร์ต่างระดับ บาร์คู่ บาร์เดี่ยว ห่วง คานทรงตัว รวมทั้งฟลอร์เอ็กเซอร์ไซส์ ประเภทริธมิค ยิมนาสติก (Rhythmic Gymnastics) หรือ ยิมนาสติกลีลาซึ่งมีเฉพาะประเภทหญิงเท่านั้น และเริ่มแข่งขันในโอลิมปิกในปี 1984 และประเภทสุดท้ายคือ ประเภททรัมโปลีน (Trampoline) มีการแข่งขันครั้งแรกในโอลิมปิกปี 2000 ที่ซิดนีย์
กีฬายิมนาสติกในโอลิมปิกฤดูร้อน 2012 เริ่มแข่งขันวันที่ 28 กรกฎาคม ถึง 12 สิงหาคม 2555 สนามที่ใช้ในการแข่งขัน ยิมนาสติกสากล, แทมโพลีน แข่งที่ North Greenwich Arena ยิมนาสติกลีลา แข่งที่ Wembley Arena
มีนักกีฬาที่เข้าร่วมการแข่งขัน 264 คน
== ยิมนาสติกศิลป์ ==
=== ตารางสรุปเหรียญ ===
(1896–2020)
== อ้างอิง ==
== แหล่งข้อมูลอื่น ==
London 2012 rhythmic gymnastics
กีฬายิมนาสติกในโอลิมปิกฤดูร้อน 2012
ยิมนาสติก
ยิมนาสติก
กีฬากรีฑาในโอลิมปิกฤดูร้อน

กีฬากรีฑา (Athletics) หมายถึงทั้งประเภทลู่และลาน (Track and Field) ในปัจจุบันแบ่งกรีฑาออกเป็น 6 ประเภท
กรีฑา (athletics) หมายถึงเฉพาะรายการแข่งขันกีฬาที่เกี่ยวข้องกับการวิ่งแข่ง การกระโดด การขว้างและการเดิน ประเภทการแข่งขันกรีฑาที่พบแพร่หลายที่สุด คือ ลู่และลาน วิ่งทางเรียบ วิ่งวิบาก และเดินแข่ง ด้วยความเรียบง่ายของการแข่งขัน และไม่จำเป็นต้องใช้อุปกรณ์ราคาแพง ทำให้กรีฑาเป็นหนึ่งในกีฬาที่มีการแข่งขันกันมากที่สุดในโลก
กรีฑาซึ่งได้รับการจัดตั้งสามารถสืบย้อนไปได้ถึงกีฬาโอลิมปิกสมัยโบราณนับแต่ 776 ปีก่อนคริสตกาล และรายการแข่งขันกรีฑาสมัยใหม่ส่วนใหญ่มีสโสมรสมาชิกของสหพันธ์กรีฑานานาชาติ (IAAF) กรีฑาเป็นกระดูกสันหลังของโอลิมปิกฤดูร้อนสมัยใหม่ และการชุมนุมระหว่างประเทศชั้นนำอื่น ๆ รวมทั้ง การแข่งขันกรีฑาชิงแชมป์โลก (IAAF World Championships) และการแข่งขันกรีฑาในร่มชิงแชมป์โลก (World Indoor Championships) และกรีฑาสำหรับผู้พิการทางกายแข่งขันกันที่ พาราลิมปิกฤดูร้อน และการแข่งขันกรีฑาชิงแชมป์โลกของคณะกรรมการพาราลิมปิกระหว่างประเทศ (IPC Athletics
== กำหนดการวิ่งกระโดดข้ามรั้ว ==
8 ส.ค. หญิง วิ่งกระโดดข้ามรั้ว 100 ม. รอบชิงชนะเลิศ 3:00 (8 ส.ค.)
8 ส.ค. หญิง วิ่งกระโดดข้ามรั้ว 100 ม. รอบรองชนะเลิศ (1/3) 1:15 (8 ส.ค.)
8 ส.ค. หญิง วิ่งกระโดดข้ามรั้ว 100 ม. รอบรองชนะเลิศ (2/3) 1:23 (8 ส.ค.)
8 ส.ค. หญิง วิ่งกระโดดข้ามรั้ว 100 ม. รอบรองชนะเลิศ (3/3) 1:31 (8 ส.ค.)
6 ส.ค. หญิง วิ่งกระโดดข้ามรั้ว 100 ม. รอบ 1 (6/20) Lolo Jones ‎12.68 วินาที
6 ส.ค. หญิง วิ่งกระโดดข้ามรั้ว 100 ม. รอบ 1 (5/20) Sally Pearson ‎12.57 วินาที
6 ส.ค. หญิง วิ่งกระโดดข้ามรั้ว 100 ม. รอบ 1 (4/20) Nevin Yanit ‎12.70 วินาที
6 ส.ค. หญิง วิ่งกระโดดข้ามรั้ว 100 ม. รอบ 1 (3/20) Kellie Wells ‎12.69 วินาที
6 ส.ค. หญิง วิ่งกระโดดข้ามรั้ว 100 ม. รอบ 1 (2/20) Beate Schrott ‎13.09 วินาที
6 ส.ค. หญิง วิ่งกระโดดข้ามรั้ว 100 ม. รอบ 1 (1/20) Alina Talay ‎12.71 วินาที
9 ส.ค. ชาย วิ่งกระโดดข้ามรั้ว 110 ม. รอบชิงชนะเลิศ 3:15 (9 ส.ค.)
9 ส.ค. ชาย วิ่งกระโดดข้ามรั้ว 110 ม. รอบรองชนะเลิศ (1/3) 1:15 (9 ส.ค.)
7 ส.ค. ชาย วิ่งกระโดดข้ามรั้ว 110 ม. รอบ 1 (1/20) 16:10
7 ส.ค. ชาย วิ่งกระโดดข้ามรั้ว 110 ม. รอบ 1 (2/20) 16:17
7 ส.ค. ชาย วิ่งกระโดดข้ามรั้ว 110 ม. รอบ 1 (3/20) 16:24
7 ส.ค. ชาย วิ่งกระโดดข้ามรั้ว 110 ม. รอบ 1 (4/20) 16:31
7 ส.ค. ชาย วิ่งกระโดดข้ามรั้ว 110 ม. รอบ 1 (5/20) 16:38
7 ส.ค. ชาย วิ่งกระโดดข้ามรั้ว 110 ม. รอบ 1 (6/20) 16:45
== ประเภทของการแข่งขัน กรีฑาในโอลิมปิก 2012 ==
ชาย
ชาย 100 ม.
ชาย 200 ม.
ชาย 400 ม.
ชาย 800 ม.
วิ่งกระโดดข้ามรั้ว ชาย 110 ม.
ชาย 1500 ม.
ชาย วิ่งวิบาก 3000 ม.
ชาย วิ่งกระโดดข้ามรั้ว 400 ม.
ชาย 5000 ม.
ชาย ทุ่มน้ำหนัก
ชาย ขว้างจักร
ชาย พุ่งแหลน
ชาย ขว้างค้อน
ชาย กระโดดไกล
ชาย ทริปเปิลจั๊มพ์
ชาย กระโดดสูง
ชาย ค้ำถ่อ
ชาย เดินทน 20 กม.
ชาย เดิน 50 กม.
มาราธอนชาย
ชาย 10,000 ม.
ชาย ผลัด 4 x 100 ม.
ชาย ผลัด 4 x 400 ม.
ทศกรีฑาชาย
หญิง
หญิง 100 ม.
หญิง 200 ม.
หญิง 400 ม.
800 ม. หญิง
หญิง วิ่งกระโดดข้ามรั้ว 100 ม.
หญิง 1500 ม.
หญิง วิ่งวิบาก 3000 ม.
หญิง วิ่งกระโดดข้ามรั้ว 400 ม.
หญิง 5000 ม.
หญิง ทุ่มน้ำหนัก
หญิง ขว้างจักร
หญิง พุ่งแหลน
หญิง ขว้างค้อน
หญิง กระโดดไกล
หญิง ทริปเปิลจั๊มพ์
หญิง กระโดดสูง
หญิง ค้ำถ่อ
หญิง เดินทน 20 กม.
มาราธอนหญิง
หญิง 10,000 ม.
หญิง ผลัด 4 x 100 ม.
หญิง ผลัด 4x400 ม.
หญิง สัตตกรีฑา
== อ้างอิง ==
== แหล่งข้อมูลอื่น ==
www.london2012.com 
London 2012 Slalom Canoe
London 2012 javelin
London 2012 hurdles
ชนิดกีฬาในโอลิมปิกฤดูร้อน
กรีฑา
กีฬาระบำใต้น้ำในโอลิมปิกฤดูร้อน

กีฬาระบำใต้น้ำในโอลิมปิก (Synchronized swimming) ได้รับการบรรจุให้เป็นกีฬาที่มีการชิงชัยเฉพาะนักกีฬาหญิงในโอลิมปิกอย่างเป็นทางการ ในโอลิมปิกฤดูร้อน 1984 ที่ลอสแอนเจลิส สหรัฐอเมริกา มีชิงชัย 2 เหรียญทอง คือ ประเภทเดี่ยวและคู่ ซึ่งนักกีฬาระบำใต้น้ำ จากสหรัฐฯ กวาดไปทั้งสองเหรียญทอง
ประเทศที่ครองความยิ่งใหญ่ในกีฬาระบำใต้น้ำ คือสหรัฐอเมริกาและแคนาดา ที่ต่างผลัดกันครองเหรียญทองในโอลิมปิกมาตลอด แต่จุดหักเหที่ทำให้สหรัฐฯและแคนาดา มีคู่แข่งเพิ่มขึ้นคือหลังจากโอลิมปิกในปี 1996 ที่แอตแลนต้า สหรัฐอเมริกา เมื่อทั้งสหรัฐฯและแคนาดา เจอปัญหาเดียวกันคือ นักกีฬาหลักต่างพร้อมใจกันวางมือ ขณะที่หลายประเทศต่างพัฒนาขีดความสามารถขึ้นมา โดยเฉพาะรัสเซียและญี่ปุ่นที่ก้าวขึ้นมาเป็นผู้นำในช่วงการแข่งขันระบำใต้น้ำชิงแชมป์โลกที่ประเทศฝรั่งเศส ในปี 1998 นอกจากนี้ยังมีจีนและอิตาลีเป็นคู่แข่งที่พัฒนาฝีมือได้อย่างรวดเร็ว
==รายการแข่งขัน==
==สรุปเหรียญรางวัล==
{| 
|-
| 1 ||align=left|  || 8 || 0 || 0 || 8
|-
| 2 ||align=left|  || 5 || 2 || 2 || 9
|-
| 3 ||align=left|  || 3 || 4 || 1 || 8
|-
| 4 ||align=left|  || 0 || 4 || 8 || 12
|-
| 5 ||align=left|  || 0 || 3 || 1 || 4
|-
| 6 ||align=left|  || 0 || 1 || 2 || 3
|-
| 7 ||align=left|  || 0 || 0 || 1 || 1
|- class="sortbottom"
!colspan=2| รวม || 16 || 14 || 15 || 45
|}
== อ้างอิง ==
ชนิดกีฬาในโอลิมปิกฤดูร้อน
กีฬายิงธนูในโอลิมปิกฤดูร้อน

กีฬายิงธนู (Archery) เป็นกีฬาที่ไม่ได้เน้นที่ความแข็งแรงหรือความเร็วเป็นหลัก หากแต่เป็นศิลปะที่ต้องอาศัยการฝึกฝนและทักษะความแม่นยำเป็นอย่างมาก ในการแข่งขันกีฬาโอลิมปิกนั้นมีการแข่งขันยิงธนูด้วยในโอลิมปิกสมัยโบราณแต่ก็เลิกไป และได้รับการบรรจุใหม่ตั้งแต่กีฬาโอลิมปิกปี 1972 ที่กรุงมิวนิก ประเทศเยอรมัน
กีฬายิงธนูมีการแข่งขันหลายประเภท เช่น ประเภทลาน (field shooting) จัดการแข่งขันคล้ายกับการล่าสัตว์ คือวางเป้าเล็กๆไว้ที่ตำแหน่งและระยะต่างๆกันตามสภาพแวดล้อมแบบธรรมชาติ ประเภทไฟลท์ ชู้ตติ้ง (flight shooting) จะเน้นที่ระยะมากกว่าความแม่นยำ หรือประเภทสกีอาร์เชอรี (ski-archery) แข่งขันยิงธนูในสภาพภูมิประเทศต่างๆ โดยมีเล่นสกีหรือสเก็ตด้วย แต่ที่นิยมแพร่หลายมากที่สุดและใช้จัดการแข่งขันในกีฬาโอลิมปิก ก็คือ ประเภทเป้า (target shooting)
== สรุปผล ==
คำอธิบาย
 ไม่มีการแข่งขันยิงธนู
 ไม่มีการจัดแข่งขันโอลิมปิก
{|
|
{|class=wikitable
|-
!width=50|ครั้งที่
!width=50|ปี ค.ศ.
!width=50|จำนวนรายการ
!width=150|ทีมที่ผลงานดีที่สุด
|-
| align=center|1 || colspan=4 bgcolor=silver|
|-
| align=center|2 || align=center|1900 || align=center|7 || 
|-
| align=center|3 || align=center|1904 || align=center|6 || 
|-
| align=center|4 || align=center|1908 || align=center|3 || 
|-
| align=center|5 || colspan=4 bgcolor=silver|
|-
| align=center|6 || colspan=4 bgcolor=pink|
|-
| align=center|7 || align=center|1920 || align=center|10 || 
|-
| align=center|8 || colspan=4 bgcolor=silver|
|-
| align=center|9 ||  colspan=4 bgcolor=silver|
|-
| align=center|10 || colspan=4 bgcolor=silver|
|-
| align=center|11 || colspan=4 bgcolor=silver|
|-
| align=center|12 || colspan=4 bgcolor=pink|
|-
| align=center|13 || colspan=4 bgcolor=pink|
|-
| align=center|14 || colspan=4 bgcolor=silver|
|-
| align=center|15 || colspan=4 bgcolor=silver|
|-
| align=center|16 || colspan=4 bgcolor=silver|
|}
|valign=top|
{|class=wikitable
|-
!width=50|ครั้งที่
!width=50|ปี ค.ศ.
!width=50|จำนวนรายการ
!width=150|ทีมที่ผลงานดีที่สุด
|-
| align=center|17 || colspan=4 bgcolor=silver|
|-
| align=center|18 || colspan=4 bgcolor=silver|
|-
| align=center|19 || colspan=4 bgcolor=silver|
|-
| align=center|20 || align=center|1972 || align=center|2 || 
|-
| align=center|21 || align=center|1976 || align=center|2 || 
|-
| align=center|22 || align=center|1980 || align=center|2 || 
|-
| align=center|23 || align=center|1984 || align=center|2 || 
|-
| align=center|24 || align=center|1988 || align=center|4 || 
|-
| align=center|25 || align=center|1992 || align=center|4 || 
|-
| align=center|26 || align=center|1996 || align=center|4 || 
|-
| align=center|27 || align=center|2000 || align=center|4 || 
|-
| align=center|28 || align=center|2004 || align=center|4 || 
|-
| align=center|29 || align=center|2008 || align=center|4 || 
|-
| align=center|30 || align=center|2012 || align=center|4 || 
|-
| align=center|31 || align=center|2016 || align=center|4 || 
|-
| align=center|32 || align=center|2020 || align=center|5 || 
|}
|}
== ตารางสรุปเหรียญ ==
ตารางนี้รวมการแข่งขันยิงธนูในปี ค.ศ. 1900, 1904, 1908 และ 1920 นอกเหนือจากปี ค.ศ. 1972 เป็นต้นมา
== อ้างอิง ==
== แหล่งข้อมูลอื่น ==
ชนิดกีฬาในโอลิมปิกฤดูร้อน
กีฬายิงธนู
สำนักข่าวประชาธรรม

สำนักข่าวประชาธรรม (PNN News) เป็นองค์กรสื่อส่วนกลางของภาคประชาชน ที่ทำงานร่วมกับสื่อมวลชนทั่วไปทั้งในประเทศและต่างประเทศ เพื่อให้ข่าวสารภาคประชาชน โดยเฉพาะด้านปัญหาความยากจน ปัญหาคนชายขอบและปัญหาของชุมชนท้องถิ่นต่างๆ  สื่อไปถึงสังคมได้อย่างกว้างขวางโดยผ่านสื่อมวลชน และเว็บไซต์ และเพื่อให้องค์กรประชาชนพัฒนาความรู้ ความเข้าใจในการใช้สื่อ ผลิตสื่อ และวิธีการสื่อสารอย่างมีประสิทธิภาพ
สำนักข่าวประชาธรรม เริ่มก่อตั้งโดยกลุ่มนักคิด นักพัฒนาเอกชน และนักกิจกรรมภาคเหนือในช่วงปลายปี พ.ศ. 2542 โดยมีการระดมหุ้นกันเองทั้งจากองค์กรพัฒนาเอกชน องค์กรชาวบ้าน นักกิจกรรม นักธุรกิจ สื่อมวลชน นักวิชาการ
ผู้สื่อข่าวของสำนักข่าว เป็นผู้สื่อข่าวระดับพื้นที่ ซึ่งมิใช่ผู้สื่อข่าวอาชีพ แต่เป็นผู้สัมผัสใกล้ชิดกับข้อเท็จจริง กระจายอยู่ตามสาขาอาชีพต่างๆ ในชนบททั่วประเทศ โดยมีศูนย์ข่าวภูมิภาคประจำอยู่ใน 3 ภูมิภาค คือ ภาคเหนือ ภาคใต้ และภาคอีสาน ทำหน้าที่ฝึกอบรมจัดตั้งผู้สื่อข่าวระดับพื้นที่ และรายงานข่าวแก่สมาชิกเป็นประจำผ่านทางจดหมายข่าวออนไลน์
==อ้างอิง==
แผ่นพับเผยแพร่สำนักข่าวประชาธรรม พ.ศ. 2543
==แหล่งข้อมูลอื่น==
เว็บไซต์ สำนักข่าวประชาธรรม 
สื่อมวลชน
การเมืองภาคประชาชน
พระประภูตรัตนะ

พระประภูตรัตนะ เป็นพระพุทธเจ้าตามความเชื่อของฝ่ายมหายาน นิยมนับถือในประเทศจีน แต่ไม่พบในอินเดีย ในคัมภีร์สัทธรรมปุณฑรีกสูตรกล่าวว่าเป็นพระพุทธเจ้าในอดีตที่จะปรากฏพระองค์ทุกครั้งที่มีการแสดงพระสัทธรรมปุณฑริกสูตร ซึ่งรวมทั้งในการแสดงพระสูตรนี้ของพระศากยมุนีพุทธเจ้าด้วย เป็นหนึ่งในคำสอนที่ยืนยันความเชื่อของฝ่ายมหายานว่าความเป็นพระพุทธเจ้ามิได้สิ้นสุดลงที่การปรินิพพานแต่จะคงอยู่ในโลกต่อไปในอนาคตอันยาวนานด้วย
== อ้างอิง ==
พระพุทธเจ้าตามคติมหายาน
ซ้าบ

ซาบ เอบี (Saab AB) เป็นบริษัทอากาศยานและการป้องกันที่อยู่ในสวีเดน
== เครื่องบิน ==
ซ้าบ เอบี เน้นการผลิตเครื่องบินรบ โดยปัจจุบันเป็นรุ่น ยาส 39 เข้าประจำการในสวีเดนและเช็ก กำลังทยอยส่งมอบให้กับฮังการีและแอฟริกาใต้  และมีสัญญาสั่งซื้อจากกองทัพอากาศไทย
เครื่องบินรบที่บริษัทเคยผลิต ได้แก่
ซ้าบ 17
ซ้าบ ซาฟารี
ซ้าบ 18
ซ้าบ 21
ซ้าบ 21R
ซ้าบ 29 Tunnan
ซ้าบ 32 Lansen
ซ้าบ 35 ดราเคน
ซ้าบ 37 วิกเก้น
ซ้าบ 39 กริพเพน
ซ้าบ 90 สแกนเดีย
ซ้าบ 91 ซาเฟีย
ซ้าบ 105
ซ้าบ 340 (โมเดล A และ B)
ซ้าบ 2000
==รถยนต์ซาบในประเทศไทย==
ในประเทศไทยเคยมีรถยนต์ซาบขายโดยบริษัท ออโต้เทคนิค (ประเทศไทย) จำกัด คือ Saab 9000 / Saab 900 / Saab 9-5 และ Saab 9-3

== อ้างอิง ==
สรศักดิ์ สุบงกช, JAS 39 ความจำเป็นและเหตุผล ตอน 1,2,3, มติชนสุดสัปดาห์ ฉบับที่ 1423, 1424, 1425, พ.ย.-ธ.ค. 2550
"The SAAB Way" ประวัติย่อของบริษัทซ้าบ
== แหล่งข้อมูลอื่น ==
เว็บไซต์อย่างเป็นทางการ
ข้อมูลบริษัท จาก Yahoo Biz
www.saabthai.com - Saab Thailand

บริษัทของสวีเดน
ตราสินค้ารถยนต์
ผู้ผลิตเครื่องบิน
บริษัทที่ก่อตั้งในปี พ.ศ. 2480
ซ้าบ